
Доставена е специализирана техника по проект за надграждане на капацитета на компостиращата инсталация за нуждите на РСУО за Регион Борово (Бяла, област Русе)


В изпълнение на проект № BG16FFPR002-2.003-0005 „Надграждане на капацитета на компостираща инсталация за разделно събрани биоразградими битови отпадъци за нуждите на РСУО за Регион Борово (Бяла, област Русе)“ беше доставен телескопичен челен товарач, който ще подпомага експлоатацията на новото закрито съоръжение за компостиране на разделно събрани зелени и биоразградими битови отпадъци.
Доставената техника е част от предвиденото по проекта специализирано оборудване за подобряване на системата за разделно събиране и оползотворяване на биоразградимите отпадъци в региона.
Проектът се изпълнява от Община Бяла в партньорство с общините Борово, Две могили, Опака, Полски Тръмбеш и Ценово.
С изпълнението на проекта ще бъде повишен капацитетът за рециклиране на биоразградими отпадъци, ще се подобри системата за управление на отпадъците и ще се създадат условия за по-ефективно оползотворяване на биоразградимите отпадъци в общините от региона.

Проектът се изпълнява по Програма „Околна среда“ 2021–2027 г., съфинансирана от Европейския фонд за регионално развитие.

Срокът за изпълнение на проекта е 24 месеца.
----------------------------------------------------------- www.eufunds.bg -----------------------------------------------------
Този документ е създаден в рамките на проект BG16FFPR002-2.003-005 „Надграждане на капацитета на компостираща инсталация за разделно събрани биоразградими битови отпадъци за нуждите на РСУО за регион Борово (Бяла, област Русе)“, финансирана по Програма „Околна среда“ 2021-2027 г., съфинансирана от Европейски фонд за регионално развитие на Европейския съюз.

